Poradenstvo k používaniu FLECTOR a VOLTAREN gélom pri užívaní Trombexu a Zylltu
Dobrý deň, poprosila by som Vás o radu, užívam Trombex 75mg a moja mama Zyllt 75 mg, či môžeme pri týchto liekoch používať FLECTOR gel, VOLTAREN gel,a pod. (na natieranie) na opuch a bolesť kolena a bolesť pod kolenom. Ďakujem pekne.
Dobrý deň,
ďakujeme za Vašu otázku.
Pri lokálnej aplikácii gélu (Voltaren, Flector)  je systémová absorpcia účinnej látky diklofenak nepatrná. Preto sa vzájomné ovplyvnenie účinku systémovo podávaného lieku Trombex (alebo Zyllt)  nepredpokladá. Kombinácia je teda možná.
Prajem pekný zvyšok dňa.
S pozdravom
Mgr. Emma Halás Haluščíková